O'zbekistondan Qozog'istonga mashinalarni noqonuniy olib kirmoqchi bo'lganlar ushlandi — video

O'zbekistondan Qozog'istonga 70 million tenge (139 ming dollar) avtomobillarni noqonuniy olib kirishga uringan qozog'istonliklar qo'lga olindi. Bu haqda Qozog'iston Milliy xavfsizlik qo'mitasi matbuot xizmati xabar berdi.
Ma'lum qilinishicha, chegara otryadi 3 ta yuk mashinasini qo'lga olgan. Ularda 6 ta yengil “inomarka” hujjatlarisiz olib o'tilayotgani aniqlangan. Holat yuzasidan Qozog'iston fuqarolari kontrabandaga urinishda ayblanib, qo'lga olingan. Tovarning dastlabki taxminiy qiymati 70 million tengega baholangan.

Avvalroq O'zbekistondan Rossiyaga ketayotgan fura Qozog'istonda yonib ketgani haqida xabar berilgandi. Shuningdek, Qirg'iziston chegarachilari narkotik modda olib o'tayotgan o'zbekistonlik yigitni qo'lga olgani ma'lum qilingan.